ΛΑΝΣ – ΠΑΝΑΘΗΝΑΪΚΟΣ 1,60 3,70 5,40

ΛΑΝΣ – ΠΑΝΑΘΗΝΑΪΚΟΣ: Σταθερότητα η Λανς,

\* «Μπολάρτ Ντελελίς» (38.000 θ.), Λανς.

\* Διαιτητής: Γκέργκο Μπογκάρ (Ουγγαρία).

\* Πρώτο ματς για το μπαράζ του Κόνφερενς. Δεν ισχύει ο κανονισμός του εκτός έδρας γκολ, σε περίπτωση συνολικής ισοπαλίας στο σκορ, ακολουθεί παράταση και αν χρειαστεί πέναλτι.

Φόρμα

Με αρκετά χαμηλές προσδοκίες μπήκε στη σεζόν, κάπου στο 7-8 έβαλε στόχο ο προπονητής της. Πλέον στον πάγκο είναι ο νεαρός Αγγλο-Βέλγος Στιλ (πρώην Ρεμς).

Εδωσε το πρώτο επίσημο την Κυριακή για το πρωτάθλημα στην Ανζέ και με γκολ του φορ Σαΐντ πέρασε δίκαια με 1-0 δείχνοντας όρεξη για μια ώρα. Ο Σαΐντ που για την ώρα είναι βασικός είχε και δοκάρι λίγο αργότερα.

Ο νέος κόουτς ποντάρει για την ώρα πάνω περίπου στο ίδιο σχήμα. Από τη στιγμή που δεν έχει νέους παίκτες δεν είχε και λόγο να αλλάξει κάτι που δούλευε σχετικά καλά.

Ρεπορτάζ
Ο Στιλ υπολογίζει πολύ τον Παναθηναϊκό. «*Είναι ομάδα με εμπειρίες, ψημένη σε τέτοια ματς κι έχει και την απαραίτητη πονηριά. Εχει βάλει δύσκολα στο παρελθόν σε γαλλικές ομάδες.

Θα πρέπει να μην παρασυρθούμε στο παιχνίδι του και να παραμείνουμε ήρεμοι σ’ αυτά που έχουμε στόχο να κάνουμε. Δηλαδή να επιβάλλουμε το παιχνίδι μας*» είπε ο τεχνικός της και περίπου στο ίδιο μήκος κύματος κινήθηκε και ο μάνατζερ Πιέρ Ντρεοσί που γνωρίζει καλά τον Παναθηναϊκό αφού είχε βρεθεί σε ανάλογο πόστο επί Μπόλονι.

Ενισχύθηκε τις τελευταίες ώρες με τον Ουρουγουανό επιθετικό Σατριάνο (πέρυσι στην Μπρεστ). Τον πήρε δανεικό από την Ιντερ. Από την Μπέρνλι πήρε τον Μαροκινό ακραίο Ανάς Ζαρουρί.

Παραμένει εκτός ο ταλαντούχος μέσος Ελ Αϊναουΐ ενώ έχουν τεθεί εκτός ομάδας και θέλει να τους διώξει οι μέσοι Σαμέντ (αρκετά βασικός πέρυσι) και Σπίερινγκς.

**ΠΙΘΑΝΗ 11ΑΔΑ (3-4-1-2)**: Σαμπά – Γκραντί, Ντάνσο, Μεδίνα - Αγκιλάρ, Ν. Μεντί, Τομασόν, Τσάβεζ – Φυλτζινί – Σοτοκά, Σαΐντ.

Στο σύστημα που θέλει για την ώρα να εφαρμόσει ο Στιλ. Ερωτηματικό υπάρχει κυρίως στους δύο ακραίους, με τους Αγκιλάρ και Φρανκόφσκι να διεκδικούν τη θέση στα δεξιά (έμπειροι και οι δύο) και τους Τσάβεζ με τον γρήγορο επιθετικογενή Μασάδο στα αριστερά.

Ο τεχνίτης Φυλτζινί ανέλαβε ρόλο δεκαριού πίσω από τον Σαΐντ και τον έμπειρο Σοτοκά, μεγάλη ψυχάρα, που αν του ζητήσουν να παίξει και τέρμα, θα παίξει και θα τα πάει και μια χαρά.

Τιπς

Την τελευταία 5ετία στα ευρωπαϊκά εντός έχει 2-2-0. Πέρυσι είχε παιχνίδια σε όμιλο Τσάμπιονς Λιγκ κι ένα παιχνίδι για το Γιουρόπα. Στις νίκες κέρδισε Αρσεναλ και Σεβίλλη με 2-1 σκορ.

ΛΑΝΣ – ΠΑΝΑΘΗΝΑΪΚΟΣ

ΠΡΟΤΑΣΗ: Under 2,5 (1,73)

Αρκετά προσεκτικά το πήγε η Λανς στην πρώτη της εμφάνιση. Ο Παναθηναϊκός με τον Αγιαξ είχε κι αυτός το μυαλό του κυρίως στην καλή οργάνωση. Μοιάζει για ματς τακτικής. Στα τέσσερα τελευταία επίσημα παιχνίδια τους, ένα η Λανς και τρία ο Παναθηναϊκός σημειώθηκε ένα ακριβώς γκολ. Να βάλουμε στο κόλπο κι ένα ακόμα, να το φτάσουμε στο Under 2,5, στο 1,73 στη Novibet.